Folketing
2007-05-11

For en familie er det noget af det værste, der kan ske, at et af familiemedlemmerne ganske enkelt ikke ønsker at leve længere. På samme måde går det også hårdt ud over de venner og bekendte, der er til en familie, som rammes af et selvmordsforsøg. Hvad kan vi så gøre ved det? Vi har tidligere fra radikal side foreslået, at man skulle forbyde de hjemmesider, som man kan finde på nettet, hvor der bliver opfordret til selvmord, og hvor man kan gå ind og finde de forskellige selvmordsmetoder. Men vi har selvfølgelig også i vores arbejde, og det gælder jo også mange andre partier, lagt vægt på den deciderede forebyggelse. Hvad kan vi gøre for at skabe et samfund, der er inkluderende, og som sikrer, at de unge føler, at de kan være med? Hr.